Հացավան

Հացավան (նախկին անվանումը՝ Սիսիան), գյուղ Հայաստանի Սյունիքի մարզի Սիսիանի տարածաշրջանում, Սիսիան քաղաքից մոտ 7 կմ հարավ-արևմուտք։ Գյուղը գտնվում է Որոտանի ավազանի Զոհաջուր գետի ձախ ափին, մարզկենտրոնից 112 կմ հյուսիս–արևմուտք, ծովի մակերևույթից 1775 մետր բարձրության վրա։

Նախկինում Սիսիան անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից՝ Սիսիանի շրջանի։ Վերանվանվել է Հացավան 1940 թ. մարտի 2-ին։ 1995 թվականից մտնում է Հայաստանի Սյունիքի մարզի մեջ։

Բնակչությունը զբաղվում է հացահատիկի, կերային կուլտուրաների, ծխախոտի մշակությամբ և անասնապահությամբ։ Այստեղ պահպանվել են «Սիրունքար» գյուղատեղին, հին կամուրջը, «Բերդ» գյուղի ավերակները։ Հացավանի շրջակայքում են գտնվում Վասակաբերդ կոչվող ամրոցի ավերակները, ինչպես նաև հին գերեզմանոց։

Բնակչություն 
Ըստ Հայաստանի 2011 թ. մարդահամարի արդյունքների՝ Հացավանի մշտական բնակչությունը կազմել է 253, առկա բնակչությունը՝ 185 մարդ։ Մինչև 1918 թ. գյուղը բնակեցված է եղել ադրբեջանցիներով, այնուհետ՝ հայերով։ Հացավանի բնակչության փոփոխությունը ժամանակի ընթացքում՝ ստորև.

Հայտնի մարդիկ 
 Աշոտ Ավագյան, հայ նկարիչ

Տես նաև 
 Հացավանի պատմության և մշակույթի անշարժ հուշարձանների ցանկ (Սյունիքի մարզ)

Ծանոթագրություններ

Արտաքին հղումներ 
 Էջը Սյունիքի մարզպետարանի կայքում 
 Համայնքի ղեկավարի Էջը Սյունիքի մարզպետարանի կայքում

Սյունիքի մարզի գյուղեր